kardosdrur/scandi-wiki huggingface dataset:
Liutperga

Liutperga (også: Liutpirc, Liutberga; 8. århundrede; født før 753, død efter 763) var en langobardisk prinsesse, datter af kong Desiderius og dronning Ansa. Hun var gift med Tassilo, den sidste hertug af Bayern af slægten Agilolfinger.

Tassilo og Liutperga var gift før 770 for at underbygge den traditionelle alliance mellem Lombardiet og Bayern. Sammen fik de flere børn, bl.a. sønnen Theodo af Bayern.

Karl den Store påkaldte sig Liutpergas had, da han annullerede sit ægteskab med hendes søster Desiderata (Gerperga) og hans ødelæggelse af det langobardiske kongedømme og indespærringen af hendes forældre. Liutperga opildnede sin mand til oprør mod Karl den Store. Oprøret blev kvalt, da det kom Karl for øre, at Tassilo lavede hemmelige aftaler med Avarerne – frankernes fjender. Tassilo kom for retten og blev dømt til døden. Dommen blev ændret til konfiskation af land og ære; Tassilo med hans familie blev indespærret på klostre.

Kildeangivelser 

Langobarder
Personer fra middelalderen
Knud Blach Petersen

Knud Blach Petersen (født 10. september 1919 i Aarhus, død 2. april 2008 i Åbyhøj) var en dansk arkitekt. Han var ikke i familie med Mogens Black-Petersen.

Knud Blach Petersen har tegnet mange byggerier i Danmark, alle i den modernistiske stil med beton som foretrukket materiale. Blandt hans mest betydningsfulde byggerier er boligbyggeriet Gellerupparken, Forskningscenter Foulum (sammen med Rune Fink Isaksen og Hans Schwarz Sørensen), og administrationsbygningen "Glasalstrup" for glasfirmaet J.A. Alstrup i Hasselager fra 1967. Sidstnævnte blev købt af Realdania By & Byg i 2018 på grund af sit ikoniske udtryk. I begyndelsen af 1970'erne projekterede Blach Petersen Skjoldhøjkollegiet sammen med arkitektkollegaen Knud Friis.

Referencer

Eksterne henvisninger 
 

 
 Bygningskultur Danmark  og Bygningskultur Danmark – Plakat om udstilling 
 Da beton var lækkert, Metroxpress, 16. maj 2008 

Arkitekter fra Danmark
Modernistiske arkitekter
Personer fra Aarhus
Danskere i 1900-tallet
Personer i Kraks Blå Bog (afdøde)
Rostocker Straßenbahn AG

Rostocker Straßenbahn AG (RSAG) er et trafikselskab, der driver sporvejs- og bustrafik i Rostock.

Der er 6 sporvejslinier: 1, 2, 3, 4, 5, 6. Rostock har også et natsporvognsnet på 3 linjer. Det er linje 1, 3, 5.

Sporvognsnettet åbnede maj 1904 med 1440 mm-spor. Normalspor (1435 mm) åbnede fra 1980.

Ekstern henvisning 
 RSAG (Rostocker Straßenbahn) – officiel website

Trafikselskaber i Tyskland
Rostock

fr:Tramway de Rostock
Sværdet fra Pernik

Sværdet fra Pernik er et sværd fra den tidlige middelalder, som i 1921 blev udgravet i Pernik i det vestlige Bulgarien. Sværdet har en sølvinskription som længe blev anset for uforståelig:

+IHININIhVILPIDHINIhVILPN+ ("IH INI NI HUIL PID -- (I)H INI HUIL PN")
   
I 2005 rapporterede en bulgarsk videnskabsgruppe, at den havde knækket koden på sværdet. Ved brug af et tidligt vestgermansk sprog (bayersk eller langobardisk fra det 6. til det 8. århundrede), havde den kunnet tyde teksten til: "Jeg venter ikke på evigheden, jeg er evigheden"/"Jeg venter ikke på Tiden, jeg er Tiden" ("HVIL"/"HUIL" er den samme ordstamme som  det engelske "WHILE" og det tyske "WEILE" stammer).

Inskriptionen er et af de ældste, hvis ikke det ældste, eksempel på skrift af et vestgermansk sprog (som fx moderne engelsk, tysk og nederlandsk).

Eksterne henvisninger 
 Sword with inscription from the town of Pernik. Presentation – 10th March, 2005 
 Die Goten – unser gemeinsames kulturelles Erbe

Referencer 
 Friedrich E. GRÜNZWEIG: Ein Schwert mit Inschrift aus Pernik (Bulgarien), Amsterdamer Beiträge zur älteren Germanistik 61 (2006). 
 Dentschewa, Emilia: "Langobardische (?) Inschrift auf einem Schwert aus dem 8. Jahrhundert in bulgarischem Boden". In: Beiträge zur Geschichte der deutschen Sprache und Literatur, Band 128 (2006) Heft 1, S. 1-11. 
 Dentschewa, Emilia: "+IHININIhVILPIDHINIhVILPN+ oder die Botschaft eines Schwertes aus der Zeit des Königreichs der Langobarden (?)" In: Archaeologia Bulgarica IX (2005) Heft 2, S. 99-105. 

Sværd fra Europa
Langobarder
Ansa (dronning)

Ansa (også Ansia; 8. århundrede, født før 738) var en langobardisk dronning, datter af Verissimo og søster til Arechis og Donnolo. Hun var gift med kong Desiderius – den sidste konge af Lombardiet. De fik fem børn, en søn og fire døtre:

 Anselperga, abbedisse i Sankt Salvatore klosteret
 Adelperga, gift med Arechis
 Liutperga, gift med Tassilo
 Desiderata (Gerperga), gift med Karl den Store fra 768 til 771
 Adalgis, patricier i Konstantinopel

Omkring år 753 grundlagde Ansa klosteret Sankt Michele og Sankt Pietro ved Brescia, der senere blev sammenlagt med Sankt Salvatore. Efter år 759 begyndte hun ofte at fremgå i Desiderius papirarbejde og stod sandsynligvis bag hans religionspolitik.

Den 5. juni 774 blev Ansa sammen med sin mand og en unavngiven datter, sandsynligvis Desiderata, overgivet til Karl den Store, der havde besejret Langobarderne i krig og indtaget Pavia. De blev sendt til et kloster i Liège eller Corbie, men fik lov til at returnere i 775. Paulus Diaconus skrev en Epitaphium Ansae reginae, hvori han roste hendes politik, hendes fromhed og hendes skønhed: coniunx pulcherrima, "smukkeste kone ".

Noter

Kilder 
 Ghisalberti, Alberto M. Dizionario Biografico degli Italiani: III Ammirato – Arcoleo. Rome, 1961.

Langobarder
Personer fra middelalderen
Ikke-regerende dronninger
Journalisten

Journalisten er et fagblad om medier og journalistik, der udgives af Dansk Journalistforbund og fungerer som medlemsblad for forbundets medlemmer, der er journalister, fotografer, grafikere, informationsmedarbejdere og tv-teknikere. Journalisten udkommer 20 gange årligt i godt 14.000 eksemplarer.

I 2007 modtog magasinet Anders Bording-prisen.

Kilder

Eksterne henvisninger 
 Journalistens hjemmeside
 "Journalisten i 111 år - tag med på tidsrejse". .

Dansk Journalistforbund
Tidsskrifter fra Danmark
Autopsy

Autopsy er et dødsmetal-band, som blev dannet i 1987, i USA efter Chris Reifert forlod Death. I 1995 gik bandet i opløsning, men genopstod i 2009.

Medlemmer 
 Chris Reifert – Vokal, trommer (1987–1995)
 Danny Coralles – Guitar (1987–1995)
 Eric Cutler – Guitar (1987–1995)
 Eric Eigard – Bas (1987)
 Ken "The Knob End" Sovari – Bas (1988–1990)
 Steve Cutler – Bas (1991)
 Josh Barohn – Bas (1992)
 Freeway Migliore – Bas (1995)

Midlertidige musikere 
 Steve DiGiorgio – Bas (Severed Survival og Fiend for Blood)

Diskografi

Demoer 
 1987 – 1987 Demo
 1988 – Critical Madness

Studiealbums 
 1989 – Severed Survival (Peaceville Records)
 1991 – Mental Funeral (Peaceville Records)
 1992 – Acts of the Unspeakable (Peaceville Records)
 1995 – Shitfun (Peaceville Records)

Ep'er 
 1990 – Retribution for the Dead (Peaceville Records)
 1991 – Fiend for Blood (Peaceville Records)

Opsamlings og livealbums 
 2000 – Ridden with Disease (Necroharmonic Productions)
 2001 – Torn from the Grave (Peaceville Records)
 2004 – Dead as Fuck (Necroharmonic Productions)

Eksterne henvisninger 
 Peaceville Records
 Necroharmonic Productions
 

Dødsmetalgrupper
Musikgrupper fra USA
Musikgrupper fra 1987
Job for a Cowboy

Job for a Cowboy er et deathcore/dødsmetal-band fra Glendale, Arizona, som blev dannet i 2004. De begyndte som en deathcore-gruppe, men bandet har udviklet sig til et overvejende dødsmetal-band med det første studiealbum.

Medlemmer

Nuværende medlemmer 
 Jonny Davy – Vokal (2004 –)
 Ravi Bhadriraju – Guitar (2004 –)
 Brent Riggs – Bas, baggrundsvokal (2005 –)
 Bobby Thompson – Guitar (2006 –)
 Jon Rice – Trommer (2007– )

Tidligere medlemmer 
 Andrew Arcurio – Guitar (2004–2006)
 Elliott Sellers – Trommer (2004–2006)
 Chad Staples – Bas (2004) var med på demoen
 Andy Rysdam – Trommer (2004) var med på demoen

Diskografi 
Studiealbum
 Genesis (2007)
 Ruination (2009)
 Demonocracy (2012)
 Sun Eater (2014)

Referencer

Eksterne henvisninger 
 
 
 Metal Blade adgang
 Officielle Purevolume side 

Dødsmetalgrupper
Musikgrupper fra USA
Musikgrupper fra 2004
Overkill

Overkill er et amerikansk thrash metal-band dannet i 1980 i New Jersey, USA. Bandet har været aktivt siden 1984, hvor de har udgivet 14 studiealbums, 2 ep'er, 2 livealbums og et coveralbum.

Medlemmer

Nuværende medlemmer 
 Bobby "Blitz" Ellsworth – Vokal (1980 – )
 Dave Linsk – Lead guitar, bagvokal (2000 – )
 Derek Tailer – Rytmeguitar, bagvokal (2000 – )
 D.D. Verni – Bas, bagvokal (1980 – )
 Ron Lipnicki – Trommer (2005 – )

Tidligere medlemmer 
 Rat Skates – Trommer
 Bobby Gustafson – Guitar
 Sid Falck – Trommer
 Rob Cannavino – Guitar
 Merritt Gant – Guitar
 Tim Mallare – Trommer
 Joe Comeau – Guitar
 Sebastian Marino – Guitar

Diskografi

Studiealbums

Eksterne henvisninger 

 Officielle Overkill Side
 
 BORN IN THE BASEMENT- Thrash Metal/ Overkill Historie 

Musikgrupper fra USA
Thrash metal-grupper
Musikgrupper fra 1980
Harlindis af Maaseik

Den hellige Harlindis (ca. 695, Maaseik – 753, Aldeneik) var en frankisk abbedisse. Hun var søster til Sankt Relindis, begge var døtre af den frankiske greve Adelard.

Som børn var søstrene blevet undervist på et frankisk kloster i Valenciennes (nuværende Frankrig). Da de senere selv udtrykte ønske om at blive nonner lod Adelard i 730 opfører et nyt benediktekloster i deres fødeby Maaseik (nuværende Belgien), hvor Harlindis blev den første abbedisse. Da Harlindis døde i 753, udpegede Sankt Bonifatius søsteren Relindis til at være hendes efterfølger som abbedisse. Flere mirakler er tilskrevet søstrene. Adelard og hans kone er begge begravet i døtrenes kloster.

Harlindis og Relindis bliver normalt afbilledet sammen. Ofte med en abbedissestav, eller en model af klosteret i hånden.

Harlindis festdag er den 12. oktober

Eksterne henvisninger 
 HH.Herlindis en Relindis, maagden (HeiligenNet) 
 Herlindis van Aldeneyk (Heiligen-3s) 
 Herlindis (Patron Saint Index)  
 Sts. Harlindis and Relindis (Catholic Online) 
 Herlindis at Patron Saints Index  
 12 October saints  at St. Patrick's Church 

Personer fra middelalderen
Helgener
Tjek fødselsår
Superligaen 1991-92

Superligaen 1991-92 var den 2. sæson siden ligaens oprettelse. Den blev administreret af DBU

Turneringen bestod af to runder. I første runde i efteråret 1991 rykkede de to lavest placerede hold ned i Kvalifikationsligaen, mens de øvrige otte hold fortsatte i Superligaen i foråret. Nedrykkerne fik henholdsvis 8 og 9 point med til Kvalifikationsligaen. De otte Superliga-hold fik nulstillet deres målscorer og halveret deres antal af point.

Ved afslutningen af første runde rykkede Vejle BK og OB ned i Kvalifikationsligaen. OB endte dog på førstepladsen i denne liga og kunne dermed deltage i Superligaen 1992-93, dette var ikke tilfældet for Vejle BK, der rykkede ned i 1. division. I Superligaens forårssæson endte Lyngby BK på førstepladsen og fik adgang til kvalifikationen til UEFA Champions League. B 1903 og BK Frem på anden- og tredjepladsen kom i kvalifikation til UEFA Cuppen.

Stillingen

Efteråret 1991

Foråret 1992

Topscorere 
17 mål
 Peter Møller (AaB)

12 mål
 Lars Elstrup (OB)
 Michael Manniche (B 1903)

11 mål
 Søren Andersen (AGF)

10 mål
 Per Pedersen (Lyngby Boldklub)
 Steen Thychosen (Vejle BK)
 Alex Nielsen (Næstved IF)
 Heine Fernandez (Silkeborg IF)
 Søren Juel (Næstved IF)

9 mål
 Kim Vilfort (Brøndby IF)
 Peter Nielsen (Lyngby Boldklub)
 Torben Frank (Lyngby Boldklub)

Eksterne henvisninger 
 Slutstillingerne 1991/92 fra danskfodbold.com – DBUs Officielle Statistikere
 Peders Fodboldstatistik 

1991-92
Fodbold i 1991
Fodbold i 1992
Radio Soft

Radio Soft blev startet af Radio 100FM, 20. november 2006 som Radio 100 Jul, der blev udsendt landsdækkende på DAB samt i Københavnsområdet på FM 95.0, den lokalradiofrekvens, der blev benyttet af Sky Radio frem til dennes lukning året før.

Den 26. december 2006 erstattedes Radio 100 Jul med kanalen Radio 100 Soft, en station, der også dette år ved juletid sendte julemusik.

1. maj 2008 blev Radio 100 Soft relanceret med navnet Radio Soft. I julen 2008 stod den igen på julemusik.

Igennem årene har stationen udvidet sit sendenet, så den nu dækker en stor del af Sjælland.

I 2012 købte SBS Radio, som tilhørte ProSiebenSat.1 Media, Radio 100 og dermed også Radio Soft og søsterkanalen Radio Klassisk  SBS Radio kom i 2015 under Bauer Media Danmark, et datterselskab af tyske Bauer Media Group.



Frekvenser

Referencer

Eksterne henvisninger 
 Radio Softs hjemmeside

Radiokanaler fra Danmark
Etableret i 2006
Radio 100
Superligaen 1991

Superligaen 1991 var den 1. sæson af den nyoprettede liga. Den blev administreret af DBU.

Sidstepladsen Ikast FS rykkede direkte ned i 1. division, mens næstsidstepladsen Silkeborg IF samlet slog andenpladsen i Kvalifikationsligaen B1909 over to kampe og derfor kunne deltage i Superligaen 1991-92.

Stillingen

Målscorer 
Bent Christensen var topscorer, med mål 11 i 18 kampe.
11 mål
 Bent Christensen (Brøndby IF)

9 mål
 Peter Møller (AaB)
 Per Pedersen (Lyngby BK)

8 mål
 Flemming Christensen (Lyngby BK)
 Søren Andersen (Aarhus GF)

7 mål
 Heine Fernandez (Silkeborg IF)

6 mål
 Peter Nielsen (Lyngby BK)
 Torben Frank (Lyngby BK)
 Thomas Thorninger (Vejle BK)
 Torben Christensen (Aarhus GF)
 Jan Bartram (Aarhus GF)

Eksterne henvisninger 
 Slutstillingerne 1991 fra danskfodbold.com – DBUs Officielle Statistikere
 Peders Fodboldstatistik

1991
Fodbold i 1991
Lou Taylor Pucci

Lou Taylor Pucci (født 27. juli 1985) er en amerikansk skuespiller.
Han spiller hovedrollen i Green Days 10 minutter lange musikvideo Jesus of Suburbia samt Alex i filmen Horsemen.

Eksterne henvisninger 
 

Skuespillere fra USA
Relindis af Maaseik

Den hellige Relindis (også Renule; ca. 695, Maaseik – 6. februar 780, Aldeneik) var en frankisk abbedisse. Hun var søster til Sankt Harlindis, begge var døtre af den frankiske greve Adelard.

Som børn var søstrene blevet undervist på et frankisk kloster i Valenciennes (nuværende Frankrig). Da de senere selv udtrykte ønske om at blive nonner lod Adelard i 730 opfører et nyt benediktekloster i deres fødeby Maaseik (nuværende Belgien), hvor Harlindis blev den første abbedisse. Da Harlindis døde i 753, udpegede Sankt Bonifatius søsteren Relindis til at være hendes efterfølger som abbedisse. Flere mirakler er tilskrevet søstrene. Adelard og hans kone er begge begravet i døtrenes kloster.

Harlindis og Relindis bliver normalt afbilledet sammen. Ofte med en abbedissestav, eller en model af klosteret i hånden.

Relindis festdag er den 6. februar

Eksterne henvisninger 
 HH.Herlindis en Relindis, maagden (HeiligenNet) 
  Herlindis van Aldeneyk (Heiligen-3s)
  Herlindis (Patron Saint Index) 
  Sts. Harlindis and Relindis (Catholic Online)
  Relindis at Catholic Online
  6 February saints  at St. Patrick's Church

Personer fra middelalderen
Helgener
Tjek fødselsår
Adalgis

Adalgis (også: Adelchis; født før 760, død 788) var en langobardisk prins, søn af langobardernes konge Desiderius og hans kone Ansa.

Adalgis syntes oprindeligt at have været forlovet med Karl den Stores søster Gisela. Men et ægteskabet blev forhindret af stridighederne mellem frankerne og langobarderne. Efter at Adalgis og Desiderius var blevet besejret af Karl den Store i Pavia i år 774, søgte Adalgis tilflugt i den østromerske hovedstad Konstantinopel, hvor han blev tildelt rangen patricier. Han håbede at være i stand til at generobre Lombardiet med hjælp fra kejserinde Irene, men da han endelig fik chancen i 787, blev han besejret af en koalition bestående af frankere og den nye fyrste af Benevento, hans søstersøn Grimoald. Adalgis flygtede tilbage til Konstantinopel, hvor han døde kort efter i 788.

Alessandro Manzoni lod sig inspirere af Adalgis til sin tragedie Adelchi.

Kildeangivelser

Eksterne henvisninger 

Langobarder
Personer fra middelalderen
Gisela (datter af Pipin den lille)

Gisela (fransk: Gisèle; 757 – 810) var den eneste datter af Pipin den lille og hans legitime kone Bertrada af Laon. Hun var dermed søster til Karl den Store og Karloman. Karls levnedsbeskriver, Einhard, beretter, at hun havde været tiltænkt kirken fra barndommen. Hun blev nonne ved Chelles kloster, hvor hun efterhånden steg i graderne til abbedisse. Gisela ledede et af tidens mest produktive scriptorier i det 8. og 9. århundrede. Ifølge Einhard havde hun et godt forhold til sin bror Karl, der "omgikkes hende med samme respekt som han viste sin mor". Hun døde i 810, på klosteret hun havde viet det meste af sit liv til.

Karl den Store og hans kone Hildegard opkaldte deres datter efter Gisela. Gisela den yngre levede omkring tiden 781-800, men ud over dette vides der ikke meget om hendes liv.

Referencer 

Karolingerne
Personer fra middelalderen
Nonner
Gisela

Gisela kan henvise til flere artikler:
 Gisela (pigenavn) – et pigenavn
 Gisela (datter af Pipin den lille) – en karolingisk prinsesse, datter af Pipin den lille og søster til Karl den Store
 Gisela (Karl den Stores datter) – en karolingisk prinsesse, datter af Karl den store og hans kone Hildegard
 Gisela (sanger) – en spansk sangerinde
Debout Congolais

Debout Congolaise er Den Demokratiske Republik Congos nationalsang. Sangen blev først indført i 1960 ved uafhængigheden, men erstattet i 1971 af La Zaïroise, da landet skiftede navn til Zaïre. Den blev genindsat, da Laurent Kabila kom til magten i 1997. Teksten er af Joseph Lutumba og musikken af Simon-Pierre Boka di Mpasi Londi.

Originaltekst 
Debout Congolais
Unis par le sort
Unis dans l'effort pour l'indépendance
Dressons nos fronts
Longtemps courbés
Et pour de bon
Prenons
le plus bel élan
Dans la paix

Ô Peuple ardent
Par le labeur
Nous bâtirons un pays plus beau qu'avant
Dans la paix

Citoyens,
Entonnez,
L'hymne sacré de votre solidarité
Fièrement
Saluez
L'emblème d'or de votre souveraineté
Congo

Don béni, CongoCongo
Ô Pays, Congo
Bien aimé, Congo

Nous peuplerons ton sol
Et nous assurerons ta grandeur

Trente juin, Ô doux soleil
Trente juin, du trente juin
Jour sacré, sois le témoin
Jour sacré de l'immortel serment de liberté
Que nous léguons
A notre postérité
Pour toujours.

Demokratiske Republik Congo
Nationalsange
Mazda Premacy

Mazda Premacy (type CP) var en kompakt MPV fra den japanske bilfabrikant Mazda, som kom på markedet i juni 1999. Bilen blev bygget i Japan og eksporteret til Asien og Europa. I nogle asiatiske lande, inkl. Japan, blev bilen også solgt som Ford Ixion og Ford MAV.

Historie 
Mazda Premacy var en fempersoners kompakt MPV med udtagelige sæder og forhjulstræk. Modellen kom senere i en Active 7-version med syv siddepladser.

I juni 2001 fik Premacy et facelift, hvor lygterne, skørterne og kofangerne såvel som kabinen blev modificeret.

Frem til produktionen sluttede i maj 2005 blev bilen solgt i 285.258 eksemplarer. Siden april 2005 sælges efterfølgeren under navnet Mazda5. I Japan hedder den fortsat Premacy.

Tekniske data

Bemærkninger 
 Versionerne med benzinmotor er ikke E10-kompatible.

Referencer

Litteratur 
 Automobil Revue. Katalog 2000 og 2002 (på tysk og fransk).
 ADAC Special Gebrauchtwagen-Test 2006. ADAC, januar 2006.  (på tysk).
 Mazda Premacy instruktionsbog. Mazda. IN 99 CP PREC.

Eksterne henvisninger 

Premacy
Kompakte MPV'er
Forhjulstrukne biler
Biler introduceret i 1999
Biler fra 1990'erne
Biler fra 2000'erne
Patrick Hillery

Patrick John "Paddy" Hillery (irsk: Pádraig Seán Ó hIrighile; født 2. maj 1923 i Miltown Malbay, County Clare, død 12. april 2008 i Dublin) var en irsk politiker fra Fianna Fáil, der var landets 6. præsident fra 1976 til 1990.

Hillery, der var uddannet læge, blev første gang valgt til det irske underhus i 1951 og var medlem frem til 1973. Fra 1959 til 1965 var han undervisningsminister, 1965-1966 handels- og industriminister, arbejdsminister 1966-1969 og udenrigsminister fra 1969 til 1973. Samme år blev han valgt til Irlands første EU-kommissær – med ansvar for arbejdsmarked og sociale forhold – og havde posten frem til 1976, hvor han blev indsat som præsident.

Referencer 

Irlands præsidenter
Politikere fra Irland
Gisela (Karl den Stores datter)

Gisela (ca. 781 – 808) var Karl den Stores datter fra hans ægteskab med Hildegard. Lidet kendes til hendes liv. Hun skal ikke forveksles med sin tante Gisela, efter hvem hun sandsynligvis var opkaldt.

Karolingerne
Gisela (pigenavn)

Gisela er et pigenavn af germansk oprindelse. Navnet kommer fra det oldhøjtyske ord "gisil" ("efterkommer", "af adeligt slægt") eller "gisel" ("stråle", "den strålende"). Der var i 2008 285 danske piger med fornavnet Gisela (+ variationer). Det samme antal som i 2007. Gisele er også brugt i Afrika, hvor det måske stammer fra det hollandske Gisela. Variationer af navnet i forskellige sprog:

 Tysk: Gisela, Giselberta
 Fransk: Gisèle, Giselle
 Italiensk: Gisella
 Polsk: Gizela
 Portugisisk: Gisela

Kendte Gisela'er 
 Gisela – en karolingisk prinsesse, datter af Pipin den lille og søster til Karl den Store
 Gisela Richter – arkæolog
 Gisela Dulko – argentinsk tennisspiller 
 Gisela Valcárcel – peruviansk TV-vært 
 Gisela – spansk sangerinde
 Gisela Arandia Covarrubia – forfatter

Pigenavne
Leslie-højttaler

Leslie-højttaleren er en specielt konstrueret forstærker/højttaler, der bruges til at lave specielle lydeffekter ved at udnytte Dopplereffekten. Højttaleren er opkaldt efter sin opfinder, Donald Leslie, og det er særligt forbundet med Hammondorgelet. Separate Leslie-højttalere var et nødvendigt tilbehør for alle Hammond-ejere, især efter at dens karakteristiske lyd var blevet populær takket være f.eks. Procol Harum på "A Whiter Shade of Pale," Lee Michaels' (Do You Know What I Mean) og Spencer Davis Group i "Gimme Some Lovin'."
Af andre brugere af højttalerne kan nævnes 60'erbandet Steppenwolf.

Selv om Leslie-højttaler og Hammond orgel er omtalt som et sammenhængende musikalske system, har Hammond aldrig ejet eller fremstillet højttalere eller andre dele for Leslie-firmaet og slet ikke reklameret for det. Hammond nægtede at pakke Leslie-højttalere sammen med deres orgler, de brugte i stedet for deres egne højttalere, som stort set ingen "Leslie-lignende" specielle effekter har. Der er rapporter om, at firmaet Hammond orgel advarede klaver- og orgelbutikker imod at sælge Leslies produkter. Trusler kunne gå så vidt som at fortælle forhandlerne, at Hammond orgel ville trække deres produkter tilbage, hvis forhandlerne solgte Leslies. Hammond udførte dog reparationer på Leslie-enheder som en kundeservice, men kun på direkte forespørgsel. De fleste teknikere nu til dags laver både Hammondorgler og Leslie-højttalere.

Eksterne links 
 Lidt om klædeskabslignende roterende Leslie-højttaler i en større artikel
 Mere om "Bævre-lyden"
 "Unearthing The Mysteries of the Leslie Cabinet"

Højtalere